21972A0722(05)



ACORD

între Comunitatea Economică Europeană și Republica Islanda

COMUNITATEA ECONOMICĂ EUROPEANĂ,

pe de o parte,

REPUBLICA ISLANDA,

pe de altă parte,

DORIND să consolideze și să extindă, cu ocazia lărgirii Comunității Economice Europene, relațiile economice existente între Comunitate și Islanda și să asigure, cu respectarea corespunzătoare a condițiilor echitabile de concurență, dezvoltarea armonioasă a comerțului între ele pentru a contribui la realizarea construcției europene,

DECISE, în acest scop, să elimine treptat obstacolele în schimburile lor comerciale, în conformitate cu dispozițiile Acordului General pentru Tarife și Comerț privind instituirea zonelor de liber schimb,

DECLARÂND că sunt pregătite să analizeze, în funcție de orice factor pertinent și, în special, de evoluția Comunității, posibilitatea de a-și dezvolta și aprofunda relațiile atunci când, în interesul economiilor lor, s-ar dovedi util ca relațiile în cauză să fie extinse și asupra unor domenii nereglementate de prezentul acord,

DECID, în vederea atingerii obiectivelor menționate și având în vedere faptul că nici o dispoziție a prezentului acord nu poate fi interpretată astfel încât să exonereze părțile contractante de obligațiile care le revin în temeiul altor acorduri internaționale,

SĂ ÎNCHEIE PREZENTUL ACORD:

Articolul 1

Scopul prezentului acord este:

Articolul 2

Acordul se aplică produselor originare din Comunitate sau din Islanda:

Articolul 3

(1) Nu se introduce nici un nou drept vamal de import în schimburile comerciale între Comunitate și Islanda.

(2) Comunitatea în forma sa inițială și Irlanda elimină treptat drepturile vamale de import cu respectarea următorului calendar:

(3) Pentru fiecare produs, dreptul vamal de bază la care se aplică reducerile succesive prevăzute de prezentul articol și de Protocolul nr. 1 este dreptul vamal aplicat efectiv la 1 ianuarie 1972.

În cazul în care, după 1 ianuarie 1972, intră în vigoare reduceri ale drepturilor vamale ce decurg din acordurile tarifare încheiate în urma Conferinței pentru negocieri comerciale de la Geneva (1964/1967), drepturile vamale astfel reduse înlocuiesc drepturile vamale de bază menționate la primul paragraf.

(4) Drepturile vamale reduse calculate în conformitate cu prezentului articol și cu Protocolul nr. 1 se aplică rotunjite la prima zecimală.

Sub rezerva aplicării de către Comunitate a articolul 39 alineatul (5) din „Actul privind condițiile de aderare și adaptările tratatelor”, elaborat și adoptat în cadrul conferinței dintre Comunitățile Europene și Regatul Danemarcei, Irlanda, Regatul Norvegiei și Regatul Unit al Marii Britanii și Irlandei de Nord, pentru drepturile vamale specifice sau pentru partea specifică din drepturile vamale mixte din Tariful Vamal Irlandez, prezentul articol și Protocolul nr. 1 se aplică rotunjind drepturile vamale la a patra zecimală.

Articolul 4

(1) La datele indicate, Islanda reduce drepturile vamale la importurile din Comunitate, în forma sa inițială, și din Irlanda, la ratele drepturilor vamale de bază aplicabile la 1 martie 1970, prezentate mai jos.

(2) Islanda continuă să reducă drepturile vamale la importurile din Danemarca, Norvegia și din Regatul Unit începând cu 1 ianuarie 1974, cu respectarea calendarului prevăzut la alineatul (1).

Articolul 5

(1) Dispozițiile privind eliminarea treptată a drepturilor vamale la import se aplică, de asemenea, drepturilor vamale cu caracter fiscal.

Părțile contractante pot înlocui un drept vamal cu caracter fiscal sau componenta fiscală a unui drept vamal cu o taxă internă.

(2) Islanda poate menține temporar, cu respectarea condițiilor prevăzute la articolul 19, drepturile vamale cu caracter fiscal pentru produsele menționate de anexa II.

Atunci când Islanda începe să producă un produs similar unui produs menționat la anexa II, dreptul vamal aplicabil acestuia din urmă se reduce la nivelul care ar fi fost atins În cazul în care reducerea dreptului vamal în cauză ar fi urmat calendarul prevăzut la articolul 4 alineatul (1) de la intrarea în vigoare a acordului. În cazul în care față de țările terțe se aplică un drept vamal mai mic decât dreptul fiscal, reducerile tarifare se efectuează pe baza acestui drept.

Reducerile ulterioare se efectuează cu respectarea calendarului prevăzut la articolul 4 alineatul (1).

(3) Danemarca, Irlanda, Norvegia și Regatul Unit pot menține, până la 1 ianuarie 1976, un drept vamal cu caracter fiscal sau componenta fiscală a unui drept vamal în cazul punerii în aplicare a articolului 38 din „Actul privind condițiile de aderare și adaptările tratatelor” elaborat și adoptat în cadrul conferinței dintre Comunitățile Europene și Regatul Danemarcei, Irlanda, Regatul Norvegiei și Regatul Unit al Marii Britanii și Irlandei de Nord.

Articolul 6

(1) Nu se introduce nici o nouă taxă cu efect echivalent unui drept vamal la import în schimburile comerciale dintre Comunitate și Islanda.

(2) Taxele cu efect echivalent drepturilor vamale la import, introduse de la 1 ianuarie 1972 în schimburile comerciale între Comunitate și Islanda, se elimină la data intrării în vigoare a prezentului acord.

Orice taxă cu efect echivalent drepturilor vamale la import, a cărei rată la 31 decembrie 1972 este mai ridicată decât rata efectiv aplicată la 1 ianuarie 1972, se reduce la această a doua rată la data intrării în vigoare a prezentului acord.

(3) Taxele cu efect echivalent drepturilor vamale la import se elimină treptat cu respectarea următorului calendar:

Articolul 7

(1) Nu se introduce nici un drept vamal de export sau nici o altă taxă cu efect echivalent în schimburile comerciale între Comunitate și Islanda.

Drepturile vamale de export și taxele cu efect echivalent se elimină până la 1 ianuarie 1974.

(2) Islanda poate menține sistemul prelevărilor la exportul de produse pescărești aplicabil la 1 ianuarie 1972 și prevăzut de anexa III.

Eventualele modificări nu trebuie să modifice caracterul și obiectivele sistemului. Acestea trebuie notificate în prealabil comitetului mixt.

Articolul 8

Protocolul nr. 1 prevede regimul tarifar și alte regimuri aplicabile anumitor produse.

Articolul 9

Protocolul nr. 2 prevede regimul tarifar și alte regimuri aplicabile anumitor mărfuri obținute prin prelucrarea produselor agricole.

Articolul 10

(1) În cazul în care adoptă reglementări speciale ca urmare a punerii în aplicare a politicii sale agricole a unei părți contractante sau a modificării reglementărilor existente, partea contractantă în cauză poate adapta regimul stabilit în temeiul prezentului acord pentru produsele care fac obiectul reglementărilor sau modificărilor menționate.

(2) În astfel de cazuri, partea contractantă în cauză ia în considerare interesele celeilalte părți contractante în mod corespunzător. În acest scop, părțile contractante se pot consulta reciproc în cadrul comitetului mixt prevăzut la articolul 30.

Articolul 11

Protocolul nr. 3 prevede regulile de origine.

Articolul 12

Partea contractantă care are în vedere reducerea nivelului efectiv al drepturilor sale vamale sau al taxelor cu efect echivalent aplicabile țărilor terțe care beneficiază de clauza națiunii celei mai favorizate sau care are în vedere suspendarea aplicării acestora notifică reducerea sau suspendarea comitetul mixt, în măsura în care este posibil, cu cel puțin treizeci de zile înainte de intrarea lor în vigoare. Partea contractantă în cauză ia în considerare orice observație a celeilalte părți contractante privind orice denaturări care ar putea rezulta din acțiunile sale menționate anterior.

Articolul 13

(1) Nu se introduce nici o nouă restricție cantitativă la import și nici o măsură cu efect echivalent în schimburile comerciale între Comunitate și Islanda.

(2) Comunitatea elimină restricțiile cantitative la import la 1 ianuarie 1973, iar măsurile cu efect echivalent cu cel al restricțiilor cantitative la import până la 1 ianuarie 1975.

Islanda elimină restricțiile cantitative la import și măsurile cu efect echivalent cu cel al restricțiilor cantitative la import până la 1 ianuarie 1975.

Articolul 14

(1) Comunitatea își rezervă dreptul de a modifica regimul aplicabil produselor petroliere incluse la pozițiile tarifare 27.10, 27.11, 27.12, ex 27.13 (parafină, ceară de țiței microcristalină sau șisturi bituminoase, alte tipuri de ceară minerală) și 27.14 din Nomenclatorul de la Bruxelles cu ocazia adoptării unei definiții comune privind originea pentru produsele petroliere, a adoptării unor decizii în cadrul politicii comerciale comune pentru produsele în cauză sau a instituirii unei politici energetice comune.

În acest caz, Comunitatea ia în considerare interesele Islandei; în acest scop, Comunitatea informează comitetul mixt care se reunește în condițiile prevăzute la articolul 32.

(2) Islanda își rezervă dreptul de a întreprinde acțiuni similare în cazul în care se confruntă cu astfel de situații.

(3) Sub rezerva alineatelor (1) și (2), acordul nu aduce atingere reglementărilor netarifare aplicabile importurilor de produse petroliere.

Articolul 15

(1) Părțile contractante își declară disponibilitatea de a facilita, în măsura în care politicile lor agricole permit acest lucru, dezvoltarea armonioasă a schimburilor comerciale cu produse agricole nereglementate de prezentul acord.

(2) Părțile contractante își aplică reglementările în domeniul veterinar, sanitar și fitosanitar fără discriminare și nu introduc nici o măsură nouă care să aibă ca efect crearea de bariere neîntemeiate în calea schimburilor comerciale.

(3) În condițiile prevăzute la articolul 33, părțile contractante analizează orice dificultăți care ar putea surveni în comerțul cu produse agricole și depun eforturi pentru a găsi soluțiile adecvate.

Articolul 16

De la 1 iulie 1977, produsele originare din Islanda nu mai pot beneficia de un tratament mai favorabil la importul în Comunitate decât tratamentul aplicat de către statele membre ale Comunității între ele.

Articolul 17

Protocolul nr. 6 stabilește dispozițiile speciale aplicabile importului în Comunitate de anumite produse pescărești.

Articolul 18

Acordul nu exclude posibilitatea menținerii sau instituirii uniunilor vamale, a zonelor de liber schimb sau a regimurilor de trafic de frontieră decât în măsura în care acestea nu afectează regimul schimburilor comerciale prevăzut de acord, în special dispozițiile ce reglementează regulile de origine.

Articolul 19

Părțile contractante nu adoptă nici o măsură sau practică internă cu caracter fiscal care să creeze, direct sau indirect, o discriminare între produsele unei părți contractante și produsele similare originare de pe teritoriul celeilalte părți contractante.

Produsele exportate pe teritoriul uneia din părțile contractante nu pot beneficia de o restituire a impunerilor interne a cărei valoare să depășească suma impunerilor directe sau indirecte aplicate produselor în cauză.

Articolul 20

Plățile aferente comerțului cu mărfuri și transferul acestor plăți în statul membru al Comunității în care creditorul își are reședința sau în Islanda nu sunt supuse nici unui tip de restricții.

Articolul 21

Acordul nu exclude interdicțiile sau restricțiile la import, export sau mărfuri în tranzit justificate de motive legate de moralitatea publică, de ordinea și siguranța publică, de protecția vieții și a sănătății umane și ale animalelor sau de conservarea plantelor, de protecția valorilor patrimoniului național cu valoare artistică, istorică sau arheologică, de protecția proprietății industriale și comerciale sau reglementările privind aurul și argintul. Cu toate acestea, astfel de interdicții sau restricții nu trebuie să constituie un mijloc de discriminare arbitrară sau o restricție mascată privind schimburile comerciale între părțile contractante.

Articolul 22

Nici o dispoziție a prezentului acord nu împiedică o parte contractantă să adopte măsurile:

Articolul 23

(1) Părțile contractante nu adoptă nici o măsură care ar putea să pericliteze îndeplinirea obiectivelor prezentului acord.

(2) Părțile contractante adoptă orice măsuri generale sau speciale necesare pentru a-și îndeplini obligațiile care le revin în temeiul prezentului acord.

În cazul în care una din părțile contractante consideră că cealaltă parte contractantă nu și-a îndeplinit o obligație prevăzută de prezentul acord, aceasta poate lua măsurile corespunzătoare în condițiile și în conformitate cu procedurile prevăzute la articolul 28.

Articolul 24

(1) Următoarele sunt incompatibile cu buna funcționare a acordului în măsura în care afectează schimburile comerciale între Comunitate și Islanda:

(2) În cazul în care o parte contractantă consideră că o anumită practică este incompatibilă cu prezentul articol, aceasta poate lua măsuri corespunzătoare în condițiile și în conformitate cu procedurile prevăzute la articolul 28.

Articolul 25

În cazul în care o creștere a importurilor de un anumit produs prejudiciază sau ar putea prejudicia grav orice activitate de producție desfășurată pe teritoriul uneia din părțile contractante și în cazul în care creșterea în cauză se datorează:

partea contractantă interesată poate lua măsurile corespunzătoare în condițiile și în conformitate cu procedurile prevăzute la articolul 28.

Articolul 26

În cazul în care una din părțile contractante constată practici de dumping în schimburile cu cealaltă parte contractantă, aceasta poate lua măsurile corespunzătoare împotriva acestor practici, în conformitate cu Acordul privind punerea în aplicare a articolului VI din Acordul General pentru Tarife și Comerț, în condițiile și în conformitate cu procedurile prevăzute la articolul 28.

Articolul 27

În cazul în care survin tulburări grave în orice sector al economiei sau atunci când apar dificultăți care ar putea determina o deteriorare gravă a situației economice a unei regiuni, partea contractantă interesată poate lua măsurile corespunzătoare în condițiile și în conformitate cu procedurile prevăzute la articolul 28.

Articolul 28

(1) În cazul în care o parte contractantă aplică o procedură administrativă pentru importurile de produse care ar putea genera dificultățile menționate la articolele 25 și 27, cu scopul de a furniza rapid informații privind tendința fluxurilor comerciale, aceasta informează cealaltă parte contractantă în acest sens.

(2) În cazurile menționate la articolele 23-27, înainte de luarea măsurilor prevăzute la articolele menționate sau în cazurile reglementate de alineatul (3) litera (d), partea contractantă în cauză furnizează comitetului mixt, cât mai curând posibil, toate informațiile necesare pentru o examinare aprofundată a situației în vederea găsirii unei soluții acceptabile pentru părțile contractante.

La selectarea măsurilor, trebuie să se acorde prioritate acelor măsuri care afectează cel mai puțin funcționarea acordului.

Măsurile de salvgardare se notifică imediat comitetului mixt și fac obiectul consultărilor periodice din cadrul comitetului, în special în vederea eliminării acestora imediat ce situația permite acest lucru.

(3) În vederea punerii în aplicare a alineatului (2) se aplică următoarele dispoziții:

Articolul 29

În cazul în care unul sau mai multe state membre ale Comunității sau Islanda se confruntă cu dificultăți sau sunt amenințate de dificultăți grave în ceea ce privește balanța lor de plăți, partea contractantă interesată poate lua măsurile de salvgardare necesare. Aceasta informează de îndată cealaltă parte contractantă în acest sens.

Articolul 30

(1) Se instituie un comitet mixt care răspunde de administrarea acordului și asigură punerea corespunzătoare în aplicare a acestuia. În acest scop, comitetul formulează recomandări și adoptă decizii în cazurile prevăzute de prezentul acord. Aceste decizii sunt puse în aplicare de către părțile contractante în conformitate cu propriile lor norme.

(2) În scopul punerii corespunzătoare în aplicare a acordului, părțile contractante fac schimb de informații și, la solicitarea oricărei părți, desfășoară consultări în cadrul comitetului mixt.

(3) Comitetul mixt își adoptă regulamentul de procedură.

Articolul 31

(1) Comitetul mixt este format din reprezentanți ai Comunității, pe de o parte, și din reprezentanți ai Islandei, pe de altă parte.

(2) Comitetul mixt ia hotărâri prin consens.

Articolul 32

(1) Fiecare parte contractantă deține pe rând președinția comitetului mixt, în conformitate cu prevederile regulamentului de procedură.

(2) Președintele convoacă reuniunile comitetului mixt cel puțin o dată pe an pentru a analiza funcționarea generală a acordului.

De asemenea, comitetul mixt se reunește ori de câte ori o situație specială impune acest lucru, la solicitarea oricărei părți contractante, în condițiile care urmează să fie prevăzute de regulamentul de procedură al comitetului.

(3) Comitetul mixt poate hotărî instituirea unui grup de lucru propriu care să îl asiste în îndeplinirea sarcinilor sale.

Articolul 33

(1) În cazul în care o parte contractantă consideră că ar fi necesar în interesul ambelor părți contractante să dezvolte relațiile instituite prin acord prin extinderea acestora la domenii care nu intră sub incidența acordului, partea contractantă în cauză înaintează o cerere motivată celeilalte părți contractante.

Părțile contractante pot solicita comitetului mixt să examineze cererea menționată și, după caz, să formuleze recomandări, în special în vederea deschiderii negocierilor.

(2) Acordurile care rezultă în urma negocierilor menționate la alineatul (1) se înaintează părților contractante spre ratificare sau aprobare în conformitate cu propriile lor proceduri.

Articolul 34

Anexa și protocoalele la prezentul acord fac parte integrantă din acesta.

Articolul 35

Oricare din părțile contractante poate denunța acordul prin notificarea celeilalte părți contractante. Încetarea valabilității acordului survine la douăsprezece luni de la data unei astfel de notificări.

Articolul 36

Acordul se aplică, pe de o parte, teritoriilor cărora li se aplică Tratatul de instituire a Comunității Economice Europene în condițiile prevăzute de tratat și, pe de altă parte, teritoriului Republicii Islanda.

Articolul 37

Prezentul acord este redactat în dublu exemplar în limbile germană, engleză, daneză, franceză, italiană, olandeză, islandeză și norvegiană, fiecare din aceste texte fiind în egală măsură autentic.

Prezentul acord va fi aprobat de către părțile contractante în conformitate cu propriile lor proceduri.

Acordul intră în vigoare la 1 iulie 1973, cu condiția ca părțile contractante să își fi notificat reciproc înainte de data menționată îndeplinirea procedurilor necesare în acest scop.

După data menționată, prezentul acord intră în vigoare în prima zi din cea de-a doua lună după notificare. Data finală pentru această notificare este 30 noiembrie 1973.

Dispozițiile aplicabile la 1 aprilie 1973 se aplică de la data intrării în vigoare a prezentului acord în cazul în care aceasta are loc după data menționată.

Briselē, tūkstoš deviņi simti septiņdesmit otrā gada jūlija divdesmit otrajā dienā.

Udfærdiget i Bruxelles, den toogtyvende juli nitten hundrede og tooghalvfjerds.

Geschehen zu Brüssel am zweiundzwanzigsten Juli neunzehnhundertzweiundsiebzig.

Done at Brussels on this twenty-second day of July in the year one thousand nine hundred and seventy-two.

Fait à Bruxelles, le vingt-deux juillet mil neuf cent soixante-douze.

Fatto a Bruxelles, il ventidue lulgio millenovecentosettantadue.

Gedaan te Brussel, de tweeëntwintigste juli negentienhonderdtweeënzeventig.

Utferdiget i Brussel, tjueandre juli nitten hundre og syttito.

Gjört i Bruxelles, tuttugasta og annan dag júlímánaðar nítjánhundruð sjötíu og tvö.

Eiropas Kopienu Padomes vārdā På Rådet for De europæiske Fællesskabers vegne Im Namen des Rates der Europäischen Gemeinschaften In the name of the Council of the European Communities Au nom du Conseil des Communautés européennes A nome del Consiglio delle Comunità Europee Namens de Raad van de Europese Gemeenschappen For Rådet for De Europeiske Fellesskap